Publication: Magyar Közlöny
Issue: MK-2011-88 (Year: 2011, Number: 88)
Era: contemporary
Section: A Magyar Köztársaság Alkotmányáról szóló 1949. évi XX. törvény (a továbbiakban: Alkotmány) 28/D. §-a szerint az
Paragraph Index: 1898

A Magyar Köztársaság Alkotmányáról szóló 1949. évi XX. törvény (a továbbiakban: Alkotmány) 28/D. §-a szerint az országos népi kezdeményezés arra irányul, hogy az Országgyûlés a hatáskörébe tartozó kérdést tûzze napirendjére. Az Nsztv. 18. § a) pontja szerint az Országos Választási Bizottság megtagadja az aláírásgyûjtõ ív hitelesítését, ha az nem tartozik az Országgyûlés hatáskörébe. Az Országos Választási Bizottság megállapítja, hogy a kezdeményezésben az Országgyûléstõl eltérõ, más állami szerv – a Kormány – van címzettként megjelölve, továbbá a kérdés nem képezi az Országgyûlés hatáskörének tárgyát. Az Országos Választási Bizottság megállapítja továbbá, hogy a kezdeményezés nem felel meg az Nsztv. 17. §-ában foglaltaknak, amely szerint a népi kezdeményezésnek pontosan és egyértelmûen kell tartalmaznia a megtárgyalásra javasolt kérdést. Az egyértelmûség követelménye azt jelenti, hogy a megtárgyalásra javasolt kérdésnek egyértelmûen megválaszolhatónak kell lennie. Ahhoz, hogy a választópolgár a megtárgyalásra javasolt kérdésre egyértelmûen tudjon válaszolni,az szükséges, hogy a kérdés világos és kizárólag egyféleképpen értelmezhetõ legyen, arra „igen”-nel vagy „nem”-mel lehessen felelni. Az Országos Választási Bizottság megállapítja, hogy a kezdeményezésben feltenni kívánt kérdés megfogalmazása nem egyértelmû, mivel a kérdés megfogalmazása a magyar nyelvtan szabályainak nem felel meg, a mondat egyes részei, kifejezései egymással nyelvtani és logikai összefüggésben nincsenek, ezáltal annak pontos tartalma nem állapítható meg. Mivel a kérdés nem tartozik az Országgyûlés hatáskörébe és a kezdeményezés nem felel meg az Nsztv. 17. §-ában foglalt követelményeknek, ugyanezen jogszabály 18. §-ának a) és b) pontja értelmében az Országos Választási Bizottság az aláírásgyûjtõ ív mintapéldánya hitelesítésének megtagadásáról döntött. II. A határozat az Alkotmány 28/D. §-án, az Nsztv. 2. §-án, a 17. §-án, a 18. § a) és b) pontjain, a jogorvoslatról szóló tájékoztatás a Ve. 130. § (1) bekezdésén alapul. Dr. Bordás Vilmos s. k., az Országos Választási Bizottság elnöke

Source: https://magyarkozlony.hu/hivatalos-lapok/5767f3723552f49f9f0274abea2de94f6fc39a3b/dokumentumok/63d4b916e1b8ec6163ced3477692b0a31e9cebf3/letoltes